
СЕКТОР ЗА ПРАВНЕ, КАДРОВСКЕ, ОПШТЕ И ФИНАНЦИЈСКЕ ПОСЛОВЕ 
Одсјек за финансијско-рачуноводствене послове

1/01 Виши стручни сарадник за анализу, планирање и финансијско-рачуноводствене послове
Опис послова и радних задатака: Анализира и обједињује податке за израду годишњих, кварталних и мјесечних планова буџета, евидентира и прати реализацију буџета Министарства у складу са одобреним апропријацијама и мјесечним квотама, контролише документацију за извршавање обавеза по свим врстама уговора са физичким лицима и уноси у ИСФУ, контролише документацију за извршавање обавеза према добављачима и уноси у ИСФУ, контролише мјесечну потрошњу по одређеним ставкама за све организационе јединице, комуницира са добављачима и обавјештава непосредног шефа о стању потрошње, прима и евидентира рачуне у помоћним финансијским књигама, контролише вјеродостојност и исправност докумената, израђује анализе и финансијске планове, води основне пословне књиге, Главну књигу и дневник и помоћну књигу основних средстава и ситног инвентара, учествује у изради Документа оквирног буџета, годишњег буџета и Документа програмског буџета, учествује у изради завршног рачуна и повремених финансијских извјештаја, прати прописе из области рачуноводства и стара се о њиховој примјени, пружа одговарајућу стручну помоћ самосталним референтима за финансије и рачуноводство, као и друге послове по налогу шефа Одсјека. За свој рад одговара шефу Одсјека, коме подноси извјештај о раду.
Посебни услови: ВСС - економски факултет, VII. степен или еквивалент Болоњског система са остварених 180, односно 240 ЕЦТС бодова; 2 године радног искуства у струци; положен стручни управни испит; познавање енглеског језика; познавање рада на рачунару.
Статус: државни службеник – виши стручни сарадник.
Број извршилаца: један (1)
Мјесто рада: Сарајево


СЕКТОР ЗА БУЏЕТ ИНСТИТУЦИЈА БиХ
Одсјек за припрему буџета институција БиХ

1/02 Виши стручни сарадник за Документ оквирног буџета (ДОБ)
Опис послова и радних задатака: Разматра, контролише и усаглашава захтјеве достављене од стране додијељених буџетских корисника по Инструкцији број: 1, укључујући и евидентирање података у Информациони систем за планирање и управљање буџетом институција БиХ (БПМИС); учествује у сачињавању прелиминарне процјене расхода додијељених буџетских корисника у наредном трогодишњем раздобљу за потребе Савјетодавне скупине Фискалног вијећа БиХ с циљем припреме Глобалног оквира фискалне билансе и политика у БиХ за наредно трогодишње раздобље; учествује у давању препорука о средњорочним и годишњим горњим границама расхода и буџетским параметрима у складу са буџетским и макроекономским приоритетима и параметрима које треба да одобре Вијеће министара БиХ и Фискално вијеће БиХ, а на основу детаљне анализе података које корисници достављају у оквиру Буџетске инструкције бр. 1; сарађује са додијељеним буџетским корисницима на побољшању поступака припреме, планирања и сачињавања нацрта буџета, учествује у сачињавању смјерница за планирање ДОП-а; анализира захтјеве за: реструктурирање расхода, буџетску резерву, намјенску структуру капиталних улагања (давање сагласности) те анализира оперативне планове у дијелу распореда буџета по аналитичким контима према одобреном буџету, као и друге активности везане за извршење буџета додијељених буџетских корисника; разматра, контролише, усаглашава и анализира захтјеве додијељених буџетских корисника по Инструкцији број: 2., укључујући и евидентирање података у Информациони систем за планирање и управљање буџетом институција БиХ (БПМИС); учествује у сачињавању нацрта Документа оквирног буџета институција БиХ. Обавља и друге послове по налогу шефа Одсјека. За свој рад одговара шефу Одсјека коме подноси извјештај о раду.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; најмање 2 године радног искуства у струци; познавање енглеског језика; положен стручни управни испит; познавање рада на рачунару.
Статус: државни службеник – виши стручни сарадник.
Број извршилаца: један (1)
Мјесто рада: Сарајево


Одсјек за анализе планирања и извршења буџета буџетских корисника

1/03 Стручни савјетник за анализе
Опис послова и радних задатака: Анализира прегледе приоритета буџетских корисника за потребе сачињавања Документа оквирног буџета институција БиХ, утврђује и даје приједлоге горњих граница расхода за додијељени портфолио корисника; сачињава прелиминарне пројекције расхода за наредно трогодишње раздобље за потребе Савјетодавне скупине Фискалног вијећа БиХ с циљем сачињавања Глобалног оквира фискалне билансе и политика у БиХ, припрема анализе годишњих извјештаја о извршењу буџета додијељених буџетских корисника; обједињује све послове аналитичке процјене буџетских корисника; припрема информативне, аналитичке и друге материјале за потребе анализе планирања и извршења буџетских корисника; анализира буџетске захтјеве за додјелу средстава из буџета по Инструкцији број 2., проводи савјетовања и расправе са буџетским корисницима и предлаже прелиминарне нацрте буџета за додијељени портфолио буџетских корисника са приједлогом мјера за унапређење процеса припреме годишњег буџета; припрема анализе захтјева буџетских корисника у поступку одлучивања по захтјевима за реструктурирање буџета, намјенску структуру и измјену намјенске структуре капиталних издатака, што укључује и давање сагласности на исте, врши анализе оперативних планова у дијелу распореда расхода по аналитичким категоријама према одобреном буџету, као и обављање других активности везано за извршење буџета са мјерама за унапређење, припрема анализе, даје препоруке, примједбе, сугестије, врши формалну верификацију образаца за процјену фискалних утицаја прописа и других аката које достављају буџетски корисници ради прибављања мишљења Министарства финансија и трезора БиХ, те проводи суштинску провјеру процјене фискалних утицаја прописа и других аката и даје мишљења и одговоре на захтјеве додијељених буџетских корисника по основу буџетске резерве, вишегодишњих капиталних улагања, аката који имају финансијске импликације на буџет институција БиХ и других упита буџетских корисника; сачињава прелиминарне процјене извршења расхода буџетских корисника; обавља и друге послове по налогу шефа Одсјека. За свој рад одговара шефу Одсјека коме подноси извјештај о раду.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; најмање 3 године радног искуства у струци; познавање енглеског језика; положен стручни управни испит; познавање рада на рачунару.
Статус: државни службеник – стручни савјетник.
Број извршилаца: један (1)
Мјесто рада: Сарајево


Одсјек за контролу извршења буџета и извјештавање

1/04 Виши стручни сарадник за извјештавање
Опис послова и радних задатака: Учествује у припреми извјештаја и збирних анализа о извршењу буџета институција БиХ (тромјесечне, полугодишње, деветомјесечне и годишња извјештаја), учествује у изради потребних мишљења и упутстава буџетским корисницима за састављање финансијских извјештаја, контролише финансијске извјештаје буџетских корисника о извршењу буџета уз надзор шефа Одсјека, усаглашава достављена финансијска извјештаја буџетских корисника о извршењу буџета са годишњим плановима расхода и програма посебне намјене, прати извршење буџета буџетских корисника и предлаже предузимање одговарајућих рјешења и мјера у складу са прописима, учествује у контроли извјештаја о извршењу буџета, дужан је проводити све активности у вези проведбе Стратегије о реформи управљања јавним финансијама. Обавља и друге послове које му одреди руководилац Одсјека. За свој рад одговара шефу Одсјека коме подноси извјештај о раду.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; најмање 2 године радног искуства у струци; познавање енглеског језика; положен стручни управни испит; познавање рада на рачунару.
Статус: државни службеник – виши стручни сарадник.
Број извршилаца: један (1)
Мјесто рада: Сарајево


[bookmark: _Hlk239929552]СЕКТОР ЗА ОДНОСЕ СА ФИНАНСИЈСКИМ ИНСТИТУЦИЈАМА
Одсјек за финансијске аранжмане са међународним финансијским институцијама

1/05 Виши стручни сарадник за мултилатералне аранжмане
Опис послова и радних задатака: Учествује у припреми финансијских аранжмана, сарађује са: УНДП, WБ, ММФ и другим финансијским институцијама, ентитетским структурама у оквиру питања прилагођавања економске структуре и економских реформи у БиХ; израђује планове рада и израђује анализе из надлежности Одсјека; обавља активности везано за информативно-техничку потпору гувернерима БиХ, те учествује у припреми уговора, правних аката и мишљења министарствима с циљем извршења обавеза према међународним и домаћим финансијским институцијама; учествује у преговорима са међународним финансијским институцијама о економским програмима у БиХ ради склапања аранжмана, имплементације стратегије економског развоја; води евиденцију имовине и обавеза БиХ по основу чланства у међународним финансијским институцијама, анализира и оцјењује подобност услова за стицање чланства БиХ у међународним финансијским институцијама; прати извршење међународних аранжмана и супсидијарних уговора и води евиденцију у вези с истим. Обавља и друге послове по налогу шефа Одсјека. За свој рад одговара шефу Одсјека коме подноси извјештај о раду.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; најмање 2 године радног искуства у струци; познавање енглеског језика; положен стручни управни испит; познавање рада на рачунару.
Статус: државни службеник – виши стручни сарадник.
Број извршилаца: један (1)
Мјесто рада: Сарајево


Одсјек за оперативну реализацију финансијских аранжмана

1/06 Виши стручни сарадник за аранжмане са европским финансијским институцијама и Јапанском агенцијом за међународну сарадњу (ЈИЦА)
Опис послова и радних задатака: Проводи материјалну и формалну контролу финансијских налога и прати кориштење финансијских извора са планираним и оствареним трошковима пројеката за које су извори намијењени, прати и иницира рокове расположивости извора финансирања са елементима плана трошкова пројеката и учествује у припреми приједлога финансијских уговора; осигурава цјеловит систем евиденције финансијских пласмана по кредитима и грантовима одобрених БиХ од стране европских финансијских институција (ЕБРД и ЕИБ) и ЈИЦА и Владе Јапана; учествује у припреми информација за потребе надлежних органа, остварује сарадњу са државним и ентитетским министарствима, јединицама за имплементацију пројеката у ФБиХ, РС и БиХ те врши финансијско праћење реализације развојних пројеката, пројеката обнове и реконструкције и сарађује са европским финансијским институцијама као и са ЈИЦА-ом; остварује сарадњу са комерцијалним банкама у земљи и иностранству у поступку имплементације одобрених финансијских извора; учествује у изради годишњег, полугодишњег и кварталних програма рада и извјештаја о раду Сектора те врши послове отварања специјалних и каматних рачуна у поступку имплементације финансијских извора у складу са процедурама европских финансијских институција и ЈИЦА-е, врши надзор промета на њима и води евиденцију промјена на тим рачунима, прати кориштење финансијских извора из којих се финансирају пројекти у БиХ. Обавља и друге послове по налогу шефа Одсјека. За свој рад одговара шефу Одсјека коме подноси извјештај о раду.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; најмање 2 године радног искуства у струци; познавање енглеског језика; положен стручни управни испит; познавање рада на рачунару. 
Статус: државни службеник – виши стручни сарадник.
Број извршилаца: један (1)
Мјесто рада: Сарајево


СЕКТОР ЗА ЈАВНИ ДУГ
Одсјек базе података за јавни дуг

1/07 Виши стручни сарадник за ажурирање базе података јавног дуга
Опис послова и радних задатака: Уноси у систем (базу) податке о вањском дугу БиХ и одржава, ажурира и извјештава о подацима вањске задужености БиХ; прима захтјеве за плаћање од ино-кредитора, контролише их и алоцира их на супсидијарне дужнике, сачињава обавијести о доспијећу; ажурира податке о текућем статусу ино-кредита и обавеза; врши конфирмаацију ино-обавеза; учествује у изради законских и подзаконских аката из дјелокруга рада и врши пројекције сервиса вањског дуга и припрема годишњу пројекцију сервиса вањског дуга у сврху израде државног буџета, учествује у припреми прописа и других аката из подручја јавног задужења те учествује у припреми разних информација и извјештаја из надлежности Одсјека и Сектора те учествује у успостави и одржавању процедуре за прикупљање и размјену информација. Обавља и друге послове по налогу шефа Одсјека. За свој рад одговара шефу Одсјека коме подноси извјештај о раду.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; најмање 2 године радног искуства у струци; познавање енглеског језика; положен стручни управни испит; познавање рада на рачунару.
Статус: државни службеник – виши стручни сарадник.
Број извршилаца: један (1)
Мјесто рада: Сарајево


СЕКТОР ЗА ТРЕЗОРСКО ПОСЛОВАЊЕ
Одсјек за управљање информацијским системом

1/08 Стручни савјетник за администрирање базама података
Опис послова и радних задатака: Израђује и развија план начина смјештања и заштите података (систем сториџ) за тренутне потребе система и планирање потребног мјеста за смјештање података у будућности, планира и развија заштите од упада неовлаштених лица у базе Министарства, прави процедуре за текуће послове у вези са радом база података из своје домене, осигурава базе података путем мониторинг приступа корисника бази података, осигурава сигурносну копију (бекап) и поврат (рикавери) базе података и окружења оперативног система, планира, документује и извјештава о измјенама на бази података, при чему се треба водити рачуна о минималном утицају тих измјена на рад крајњих корисника, надгледа базе података (мониторинг) и подешава перформансе (перформанс тјунинг), осигурава интегритет података и сигурност софтвера базе података, надгледа (мониторинг) и администрира серверске дискове као и друге послове по налогу шефа Одсјека. За свој рад одговара шефу Одсјека коме подноси извјештај о раду.
Посебни услови: ВСС – економски факултет, електротехнички или природно математички факултет VII. степен, или еквивалент Болоњског система са остварених 180 односно 240 ЕЦТС бодова; најмање 3 године радног искуства; положен стручни управни испит; познавање енглеског језика; познавање рада на рачунару.
Статус: државни службеник – стручни савјетник.
Број извршилаца: један (1)
Мјесто рада: Сарајево


СЕКТОР ЗА ФИНАНСИРАЊЕ ПРОГРАМА И ПРОЈЕКАТА ЕУ (ЦЈФУ)
Одсјек за финансије и рачуноводство програма и пројеката ЕУ

1/09 Шеф Одсјека за финансије и рачуноводство програма и пројеката ЕУ
Опис послова и радних задатака: Шеф Одсјека за финансије и рачуноводство програма и пројектима ИПА координира рад Одсјека и одговоран је за организирање и обављање послова из надлежности Одсјека, распоређује послове на државне службенике и запосленике и даје ближе упуте о начину обављања тих послова, осигурава благовремено, законито и правилно обављање свих послова из надлежности Одсјека, редовно усмено или писмено упознаје помоћника министра о стању обављања послова из своје надлежности, проблемима који постоје у обављању тих послова предлажући мјере за њихово рјешавање, поступа према налозима помоћника министра и обавља најсложеније послове из надлежности Одсјека, као и друге послове по налогу помоћника министра. Одговоран је за кориштење финансијских, материјалних и људских потенцијала додијељених Одсјеку.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; 4 година радног искуства у струци; положен стручни управни испит; познавање енглеског језика; познавање рада на рачунару.
Статус: државни службеник – шеф унутарње организацијске јединице.
Број извршилаца: један (1)
Мјесто рада: Сарајево


1/10 Виши стручни сарадник за финансије и рачуноводство програма и пројеката ЕУ
Опис послова и радних задатака: У систему индиректног управљања програмима и пројектима ИПА припрема и контролише исправност документације која је предмет уноса у посебан рачуноводствени програм, врши књижење свих трансакција насталих у пројекту према контном плану, контролише књижење прихода и расхода, врши књиговодствену обраду пасиве, трошкова и плаћања по пројектима, извршава банкарске налоге и поравнање банкарских рачуна, одобрава плаћање фактура, учествује у изради извјештаја о рачуноводственом стању пројеката, припрема периодичне извјештаје о потрошњи и декларације о трошковима, похрањује информације о неправилно извршеним плаћањима, води евиденције дужника, у функцији првог нивоа контроле трошкова обавља послове контролора трошкова за пројекте партнера из БиХ за које га задужи руководилац одсјека, врши контролу административне, техничке и финансијске исправности финансијског извјештаја и припадајуће документације и припрема Изјаву о одобреним трошковима за издавање, врши и контролу стања на лицу мјеста у складу са утврђеним планом посјета, као и друге послове по налогу шефа одсјека. Задужује га помоћник министра у складу са чланом 4. став (1) Одлуке о успостављању система контроле за програме територијалне сарадње („Службени гласник БиХ“, број 55/16). За свој рад одговара шефу одсјека, коме подноси извјештај о раду.
Посебни услови: ВСС – економски факултет, VII. степен или еквивалент Болоњског система са остварених 180, односно 240 ЕЦТС бодова; 2 година радног искуства у струци; положен стручни управни испит; познавање енглеског језика; познавање рада на рачунару.
Статус: државни службеник –   виши стручни сарадник.
Број извршилаца: један (1)
Мјесто рада: Сарајево

На овај оглас могу се пријавити само особе запослене као државни службеници у Министарству финансија и трезора Босне и Херцеговине.

Напомена за кандидате: 
· Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на www.ads.gov.ba у дијелу „Запошљавање/Врсте конкурсних процедура“.
· За провођење конкурсне процедуре по овом огласу формираће се двије (2) комисије за избор, и то:
· [bookmark: _Hlk234929312]Комисија I за избор државних службеника за радна мјеста означена бројевима 1/01, 1/02, 1/03, 1/04, 1/05, 1/06
· [bookmark: _Hlk234929321]Комисија II за избор државних службеника за радна мјеста означена бројевима 1/07, 1/08, 1/09, 1/10
Кандидат који се жели пријавити на више радних мјеста која су у надлежности једне комисије за избор доставља једну пријаву на којој означава позиције на које се жели пријавити с осталом траженом документацијом, како је наведено у тексту огласа. Уколико се кандидат жели пријавити на више радних мјеста која су у надлежности различитих комисија, онда доставља одвојене пријаве за радна мјеста по појединим комисијама, а уз сваку пријаву доставља се овјерена фотокопија тражене документације за сваку комисију за избор одвојено, у противном се њихове пријаве неће сматрати уредним.
· Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа. 
· Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ. 
· Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
· Под радним искуством подразумијева се радно искуство након стечене високе стручне спреме, односно високог образовања.
· Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности. 


Припрема документације:
Скреће се пажња кандидатима да су потребну документацију на оглас дужни доставити у складу са Правилником о карактеру и садржају јавног конкурса, начину спровођења интервјуа и обрасцима за спровођење интервјуа, а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.
С тим у вези, кандидати се упућују на појашњење - текст на службеној интернет страници www.ads.gov.ba, у дијелу „Запошљавање/Напомена за кандидате/Стоп грешкама у пријавама!“, те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; увјерење о положеном стручном управном односно јавном испиту; доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.


Потребни документи:
I Овјерене копије: 
· универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године)
· додатка дипломе за кандидате који су високо образовање стекли по Болоњском систему студирања; изузетно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
· увјерењa о држављанству (не старије од 6 мјесеци од дана издавања од стране надлежног органа);
· увјерењa о положеном стручном управном, односно јавном испиту;
· потврдe или увјерењa као доказa о траженој врсти радног искуства;
· [bookmark: _Hlk124244255]доказа о траженом нивоу знања страног језика;
· доказа о траженом нивоу знања рада на рачунару,
 
II Својеручно потписан: 
1. попуњен образац Агенције за државну службу БиХ: исти можете преузети на службеној интернет страници Агенције: www.ads.gov.ba.Напомињемо да потписан и попуњен образац не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Све тражене документе треба доставити најкасније до 23.09.2026. године путем поштанске службе препорученом пошиљком на адресу: 

[bookmark: _Hlk125966482]Министарство финансија и трезора БиХ
[bookmark: _Hlk125966473]„Интерни оглас за попуњавање радних мјеста државних службеника у Министарству финансија и трезора БиХ“
[bookmark: _Hlk125966493]Трг БиХ број 1, 71000 Сарајево

Испуњавање услова утврђених овим огласом рачуна се са даном предавања пријаве.
Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.

